Diari Oficial de la Generalitat Valenciana


Sumari del DOGV 6256, del 29-04-2010 (2010/4399)

Notificació de resolució. Expedient número KKS-3656/0451 Benidorm.
------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4399


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número XGQ-3793/0451 Benidorm. [2010/4399]  
Pel fet que han resultat infructuoses les gestions realitzades per a efectuar la notificació dirigida a Mc Garden, SL, al domicili que figura en la seua sol·licitud de declaració d'interés comunitari per a la implantació de l'activitat d'exposició i venda de cases de fusta a la partida el Cabut, núm. 29, del municipi de Benidorm, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica  
«El conseller de Medi Ambient, Aigua, Urbanisme i Habitatge i vicepresident tercer del Consell va adoptar, en data 19 d'octubre de 2009, la resolució que a continuació es transcriu:  
"Vist l'expedient promogut per Mc Garden, SL, de sol·licitud de declaració d'interés comunitari per a la implantació de l'activitat d'exposició i venda de cases de fusta, en sòl no urbanitzable, a la partida el Cabut, núm. 29, del municipi de Benidorm i de conformitat amb els següents  
Antecedents de fet  
Primer. En data 4 de març de 2004 s'ha presentat declaració d'interés comunitari per a la implantació de l'activitat d'exposició i venda de cases de fusta a la partida el Cabut, núm. 29 del municipi de Benidorm.  
Segon. El sòl on es pretén implantar l'activitat es troba classificat pel planejament vigent al municipi de Benidorm com a sòl no urbanitzable comú.  
Tercer. No consta en l'expedient cap informe.  
Quart. En data 9 de juny de 2009 el Servei Territorial d'Ordenació del Territori d'Alacant emet un informe desfavorable respecte a aquesta sol·licitud de declaració d'interés comunitari, i proposa la inadmissió a tràmit d'aquesta.  
Cinqué. En data 2 d'octubre el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació i per tal de determinar els criteris i directrius de política urbanística i de sòl.  
Fonaments de dret  
Primer. Per a resoldre aquesta sol·licitud té atribució el conseller de Medi Ambient, Aigua, Urbanisme i Habitatge, segons el que estableix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Segon. La sol·licitud a què es refereixen aquestes actuacions s'ha de resoldre segons el que disposa la Llei 4/1992, de 5 de juny, de la Generalitat Valenciana, del sòl no urbanitzable, en relació al que disposa la disposició transitòria tercera de la vigent Llei 10/2004, de 9 de desembre, de la Generalitat, de sòl no urbanitzable.  
Tercer. Concretament, i quant a la sol·licitud objecte d'aquest expedient, se sol·licita la tramitació a l'empara de l'article 19 (Llei 4/1992) que fa referència a l'atribució d'ús i aprofitament per a activitats turístiques, recreatives, esportives, d'oci i d'esplai i terciàries en general; atés que l'activitat sol·licitada no està prevista en l'esmentat article ni en la Llei 4/1992, l'expedient no és admissible.  
El planejament vigent al municipi està constituït pel Pla general aprovat per la Comissió Territorial d'Urbanisme el 26 de novembre de 1990. Segons aquest planejament, el sòl on es pretén implantar l'activitat està classificat com a sòl no urbanitzable comú. Segons el que disposa l'art. 84 de les Normes Urbanístiques de Benidorm, té com a objecte la localització d'una sèrie d'activitats productives que, per la seua naturalesa i característiques, són poc propícies en el medi urbà i fins i tot en polígons industrials; així mateix, l'ús predominant en aquest tipus de sòl és l'agropecuari.  
Com a usos complementaris s'admeten les explotacions mineres, els abocaments autoritzats expressament per l'Ajuntament, les infraestructures i el manteniment dels serveis públics. Com a usos compatibles es toleren l'habitatge familiar aïllat, els d'oci i esplai, les acampades i les instal·lacions d'utilitat pública i interés social i equipament; i no s'enquadra en cap d'aquestes l'activitat sol·licitada.  
Així mateix, l'activitat sol·licitada incompleix el planejament municipal exactament en els paràmetres urbanístics: parcel·la mínima i separació a límits.  
Prenent com a base els antecedents esmentats s'ha de concloure la incompatibilitat del que sol·licita tant amb la Llei 4/1992, de 5 de juny, sobre sòl no urbanitzable com amb el planejament municipal vigent, i com en cap cas l'actuació pretesa pot ser objecte de declaració d'interés comunitari, resulta pertinent no admetre a tràmit la sol·licitud formulada, ja que siga quina siga la documentació que puga aportar-se a l'expedient al llarg de la tramitació, no pot variar en res aquesta consideració inicial.  
Per tot això, s'observa la incompatibilitat del que s'ha sol·licitat amb els preceptes i normes esmentades de pertinent aplicació en matèria d'urbanisme resolc:   
No admetre a tràmit la sol·licitud formulada per Mc Garden, SL, de sol·licitud de declaració d'interés comunitari per a la implantació de l'activitat d'exposició i venda de cases de fusta, en sòl no urbanitzable, a la partida el Cabut, núm. 29, del municipi de Benidorm.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que consideren oportú."  
Aquesta notificació és transcripció exacta de la resolució original que consta en l'expedient.»  
València, 1 d'abril de 2010.- El director general d'Urbanisme: José M. Selva Ros.